ביולי של אותה השנה פורסם שהטירונות של המחזור השלישי תתקיים במחו"ה אלון במתכונת של לינה כברירת מחדל, אך תהיינה הסעות הביתה למתקשים מוצעת כאפשרות. הרציונל היה מתן הזדמנות לחוות את השירות הצבאי. זאת בשונה מהמחזורים הראשונים שבהם הלינה הייתה הדרגתית. ההורים הגישו תלונות על נושא הלינה, וגם על החשיפה לאוכלוסיות המאתגרות שבמחו"ה אלון. מצה"ל נמסר שמעבר התוכנית לבסיס סגור היא בלתי נמנעת כדי שצה"ל יוכל להמשיך להפעיל את התוכנית. הלינה בבסיס סגור היא מחויבת המציאות, כמו גם שמלכתחילה התוכנית לא מתאימה לכל האוטיסטים אלא רק לאלו שיכולים להתמודד עם המסגרת הצבאית, זאת כאשר הבחירה לתוכנית הייתה מאוד קפדנית.
אורתוטרופיה
אריך ברקו
אריך ברקו (בגרמנית: Erich Berko; נולד ב-6 בספטמבר 1994 באוסטפילדרן שבגרמניה) הוא כדורגלן גרמני המשחק בעמדת קשר הכנף בקבוצת מכבי נתניה מליגת העל.
קריירת מועדונים.
ברקו גדל במחלקות הנוער של שטוטגרטר קיקרס ושטוטגרט. הוא החל את הקריירה המקצוענית שלו בשטוטגרט II, קבוצת המילואים של שטוטגרט, ובשטוטגרטר קיקרס, במסגרת הליגה הגרמנית השלישית.
ב-1 ביולי 2016 חתם ברקו בדינמו דרזדן מהבונדסליגה השנייה. הוא שיחק במועדון במשך שלוש עונות, בהן ערך 85 הופעות ליגה והבקיע 12 שערים.
ב-1 ביולי 2019 חתם ברקו בדרמשטאדט 98 מהבונדסליגה השנייה. הוא שיחק במועדון במשך שתי עונות וחצי, בהן ערך 49 הופעות ליגה והבקיע שער אחד.
ב-31 בינואר 2022 חתם ברקו על חוזה לחצי עונה בס.ו. זנדהאוזן מהבונדסליגה השנייה. ב-5 בפברואר ערך את הופעת הבכורה שלו במועדון, בניצחון 2-0 על ארצגבירגה אווה במסגרת המחזור ה-21 בליגה לעונת . הוא ערך תשע הופעות ליגה במהלך תקופתו במועדון.
ב-1 ביוני 2022 חתם ברקו על חוזה לשתי עונות במכבי נתניה מליגת העל.
דיסקוגרפיה של אנה זק
הדיסקוגרפיה של הזמרת והשחקנית הישראלית אנה זק מורכבת ממיני-אלבום אחד, 16 סינגלים (כולל שיתוף פעולה אחד), 3 סינגלים שיווקיים ו־13 וידאו קליפים.
ועד ראשי השוחטים של פולין וליטא
ועד ראשי השוחטים של פולין וליטא הייתה ועידה בראשות שבעה רבנים שפיקחה על 3,500 שוחטים בפולין וליטא של לפני השואה.
הקמת הוועד.
הועד נוסד באמצע שנות ה-30 של המאה ה-20 על ידי גדולי הרבנים בפולין ובליטא, כולל רבי חיים עוזר גרודזנסקי, רבי אברהם מרדכי אלתר, רבי שלמה חנוך רבינוביץ, רבי דוד בורנשטיין ועוד.
בכדי שהוועד יהיה מקובל על כל פלגי יהדות פולין ויהדות ליטא סוכם כי הוועד יכלול שבעה רבנים מחוגים שונים. בנוסף, הוחלט בעת ייסוד הוועד שהוא יכיל מספר אי-זוגי של רבנים בכדי שלא יהיה תיקו בהצבעה. מיד עם הקמת הוועד הסכימו שבעת חבריו להיפגש בוורשה באופן קבוע.
תפקיד הוועד.
קהילות יהודיות רבות היו קטנות ועניות מכדי להרשות לעצמם משכורת של רב בעל ידע, והתוצאה הייתה רמת כשרות ירודה בכפרים קטנים רבים. יתרה מזאת, כתוצאה מתהליך התיעוש שעבר על אירופה, הנסיעות הפכו זריזות וזולות יותר. תופעה זו שינתה את עולם השחיטה באופן דרמטי. לפני כן, כל הבשר שנמכר בכל עיירה נשחט על ידי שוחט באותה עיירה ספציפית שנבחר על ידי הרב של אותה עיירה, ולאחר התיעוש נוצרה תופעה חדשה של בשר מיובא. הוועד נוצר במטרה לכפות ולפקח על סטנדרט גבוה של כשרות השחיטה.
התפרקות הוועד.
עם פלישת הנאצים לפולין, ב-26 באוקטובר 1939, נאסרה השחיטה והועד פורק. במהלך השואה 90 אחוזים מיהדות פולין וליטא הושמדו. מספרם הזעיר של הניצולים היגר כמעט בשלמותו, כולל הרב שלמה זאב צווייגענהאפט, היחיד מרבני הוועד ששרד את המלחמה.
ארנה סולי
ארנה סולי (בנורווגית: Arne Solli;6 באפריל 1938 - 20 בספטמבר 2017) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1994–1999.
ביוגרפיה.
סולי נולד במולדה ב-6 באפריל 1938 והתגייס לצבא נורווגיה ב-1957. הוא שימש כמפקד הגדוד ה-3 בבריגדת צפון נורווגיה ולאחר מכן סגן מפקד מחוז ההגנה המערבי של אוסלופיורד ומפקד הבריגדה ה-3. לתקופה קצרה הוא שימש כמפקד פיקוד מערב נורווגיה, ולאחר מכן שימש כמפקח הכללי של הצבא, וכמפקד פיקוד ההגנה. ב-1994 הוא מונה לתפקיד ראש ההגנה (מקביל לרמטכ"ל). ב-1999 הוא סיים את תפקידו ופרש מהצבא.
הוא נפטר ב-20 בספטמבר 2017.
אחלה גבר
אחלה גבר הוא סינגל שהוקלט על ידי הצמד המוזיקלי הישראלי סטטיק ובן-אל תבורי, ביחד עם הזמרת-יוצרת הישראלית דנה אינטרנשיונל. הוא יצא לאור ב-9 ביוני 2022, על ידי חברת התקליטים גאגא בוקינג LTD, כסינגל שלא מתוך אלבום וכאחד משירי הגאווה של אותה השנה. הוא נכתב על ידי ג'ורדי וסטטיק והופק על ידי הראשון.
את "אחלה גבר" ביצעו השלושה בבכורה ראשונה במהלך מצעד הגאווה בתל אביב 2022.
רקע וכתיבה.
השיר נכתב על ידי ג'ורדי וסטטיק והופק על ידי ג'ורדי גם כן. במעריב סקרו אותו באופן מקיף וכתבו: "סטטיק ובן אל עם דנה אינטרנשיונל בשיר מטורף". במקור, יצא השיר לרשתות הסטרימינג אפל מיוזיק וספוטיפיי ב-9 ביוני 2022, אך לא הופץ עימו וידאו קליפ נלווה, שתוכנן לצאת לאחר מצעד הגאווה בתל אביב.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30,000 אלף השמעות.
וידאו קליפ.
הווידאו קליפ הרשמי של השיר פורסם לאחר שמצעד הגאווה בתל אביב התקיים. וזאת, בשל כך שרצו לצלם אותו במהלך המצעד.
הוא פורסם לבסוף ב-13 ביוני 2022, כאשר כלל סצנות מתוך הופעה שאירעה במהלך מצעד הגאווה בתל אביב 2022.
נוסעת לפטרה
נוסעת לפטרה הוא סינגל שהוקלט על ידי הזמרת-יוצרת הישראלית דנה אינטרנשיונל, מתוך אלבום האולפן השני שלה, אומפטמפה. הוא יצא לאור בספטמבר 1995, על ידי חברת התקליטים IMP, כסינגל המוביל מתוך האלבום. באומפטמפה נכלל שיר בשם "פטראנס" המהווה גרסת דאנס של "נוסעת לפטרה", עם שינויים טכניים שונים.
השיר הגיע למקום החמישי במצעד של רשת ג'.
רקע וכתיבה.
השיר נכתב על ידי יואב גינאי והולחן והופק על ידי עופר ניסים. "נוסעת לפטרה" נכתב במיוחד עבור חתימת הסכם השלום בין ישראל לירדן שאירע באותה השנה. במהלך פגישה עם מעריציה שאירעה בשנת 1995 סיפרה אינטרנשיונל ש"נוסעת לפטרה" הוא השיר האהוב עליה ביותר. היא הופיעה עימו בצרפת בשנת 1998.
את "נוסעת לפטרה" כתבו בהשראת פטרה; עיר נבטית קדומה המפורסמת בארמונות הקבורה שלה החצובים באבן החול של הרי אדום.
הצלחה מסחרית.
השיר זכה להצלחה בישראל כאשר דורג במקום ה-25 במצעד הפזמונים העברי השנתי לשנת ה'תשנ"ה.
איחוד רבני תורת הארץ הטובה
איחוד רבני תורת הארץ הטובה הוא ארגון רבנים מהציונות הדתית, יוצאי ישיבת מרכז הרב, מתלמידי הרצי"ה קוק. בנשיאות הארגון חברים הרב חיים דרוקמן, הרב דב ליאור, הרב יעקב אריאל והרב חיים שטיינר.
היסטוריה.
הארגון הוקם באלול תש"פ במהלך מגפת הקורונה עקב בקשה של תלמידי ישיבות, אברכים ורבנים אשר התכנסו תחת ארגון 'צעירי תורת הארץ הטובה'. הארגון הוקם בתמיכתו ובהשתדלותו של הרב דוד חי הכהן ועל ידי הרב יוסף ארציאל אשר היה בעבר מנהל איחוד הרבנים למען ארץ ישראל.
בכסלו תשפ"א נערך הכנס הראשון של הארגון בתוכנת זום ובהשתתפות כלל חברי הארגון. לפני חג השבועות ה׳תשפ״א הוציא הארגון חוברת העוסקת בזהות היהודית של מדינת ישראל. ב־ט׳ באב ה׳תשפ״א (18 ביולי 2021) נרשם הארגון ברשם העמותות.
בי' בסיון ה׳תשפ"ב, יזמו צעירי הארגון את הכנס 'אתחלתא - תורה שמאירה דור' בבנייני האומה, בו השתתפו רבני הארגון, רמי"ם ותלמידי ישיבות רבים. בחלקו העיקרי של הכנס הועברו שיעורי תורה והלכה, ובסיומו נערכה התכנסות מרכזית בהשתתפות רבני הארגון יחד עם רבנים נוספים וראש עיריית ירושלים משה ליאון.
אידאולוגיה ופעילות הארגון.
רבני הארגון הם מתלמידי הרב צבי יהודה קוק ושייכים לציונות הדתית.
בכנס יסוד שקיים האיחוד הוחלט ש.
בארגון פועלים מספר וועדות:
כמו כן, מתכנס הארגון כפעם בחודש ועוסק בסוגיות אקטואליות וצרכי השעה. ומוציא קריאות ופסקים בנושאים הנידונים לכלל הציבור.
רבני הארגון קראו להמשיך בגני הילדים את פעילות אבא ואמא של שבת, ולהתחתן בגילאי 20–22.
רבני הארגון.
בנשיאות הארגון מכהנים:
כמו כן חברים בארגון:
הרב אליעזר ולדמן, לשעבר ראש ישיבת ניר קריית ארבע, היה חבר בארגון עד לפטירתו בטבת תשפ"ב.
ביקורת.
בהקמת הארגון נמתחה עליו ביקורת שאין הוא מייצג את כלל רבני הציונות הדתית אלא רק את בוגרי ישיבת מרכז הרב. גם מבוגרי הישיבה יש רבנים שאינם חברים באיגוד דוגמת הרב יואל בן נון או הרב אורי שרקי.
איתן ברנט
איתן ברנט (באנגלית: Eitan Bernath; נולד ב-25 באפריל 2002) הוא שף, בדרן, סופר, סלבריטאי רשת, אישיות טלוויזיה ויזם יהודי אמריקאי. הוא משתתף קבוע בפינת הבישול של תוכנית האירוח האמריקאית "המופע של דרו ברימור".
ראשית חייו.
ברנט נולד בטינק, ניו ג'רזי לסברינה וג'ייסון ברנט. יש לו אח, יוני. ברנט היא יהודי. מגיל צעיר הוא פיתח תשוקה לאוכל ולבישול, והוא ידוע כבעל אהבה למטבח ההודי. בנערותו למד בבית הספר פריש , ומסתיו 2022 הוא לומד באוניברסיטת קולומביה. הוא היה אורח תדיר באירועים בבית הלבן בתקופת ממשל ביידן, בין היתר בטקס החנוכה של הבית הלבן וטקס חשיפת קישוט החג.
קריירה.
הופעתו הראשונה של ברנט בטלוויזיה הייתה כשהיה בגיל 12, בתוכנית הבישול האמריקאית-איטלקית "Chopped" , בעת שלמד בבית הספר Yavneh Academy שבפרמוס שבניו ג'רזי. בשנת 2017 התמודד בתוכנית הבישול "Guy's Grocery Games" של ערוץ Food Network"," בהנחיית גאי פיירי .